ועדת העבודה, הרווחה והבריאות, כנסת 18, פרוטוקול מספר 566, 2011-11-16 09:30

חיים כץ: בוקר טוב.

חיים כץ: יום רביעי, י"ט בחשוון, ה-16 בנובמבר 2001.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום תקנות החשמל (מתקני חשמל באתרים רפואיים במתח שאינו עולה על מתח נמוך), התש"ע-2009.

חיים כץ: לאחר הישיבה הקודמת התכנסתם עם יתר הגופים על מנת למצות את הנושא ולסיים אותו.

חיים כץ: אני מבין שהתקנות האלה מוסכמות ואפשר להעביר אותן בלי מחלוקת.

שבתי אלבוחר: אנחנו הגענו להסכמה עם הגוף שמייצג את ההנדסאים.

שבתי אלבוחר: הגענו אתם לפשרות.

חיים כץ: מי אדוני?

שבתי אלבוחר: שבתי אלבוחר ממשרד התשתיות הלאומיות.

שבתי אלבוחר: לכן אנחנו חשבנו שעכשיו יש להציג שוב את התקנות ולבקש את אישורכם.

חיים כץ: תודה.

חיים כץ: אדוני, אתה ביקשת לדבר?

רוני בר-און: שני דני בר-און ממשרד הבריאות.

חיים כץ: יש לכם זמן לעסוק גם בעניינים כאלה?

רוני בר-און: אני לא רופא.

רוני בר-און: אני מהנדס, כך שמותר לי.

חיים כץ: כל המשרד היה צריך להתגייס לדברים האמיתיים, להתרסקות של המשרד.

רוני בר-און: אם אנחנו נתעסק ברפואה והרפואה תתעסק בהנדסה, כך זה גם ייראה.

חיים כץ: לא, אולי יהיה יותר טוב.

רוני בר-און: אנחנו מתעסקים בהנדסה.

רוני בר-און: יש לנו הערה לגבי האמור בתקנות.

רוני בר-און: אנחנו דורשים ניסיון יותר גדול באתר מסוג 2, גם למהנדסים וגם להנדסאים.

חיים כץ: הגענו לסעיף הזה?

רוני בר-און: עוד לא.

חיים כץ: אז למה אתה מספר לי עכשיו?

חיים כץ: נגיע לסעיף, תרים את היד, תגיד שאתה רוצה להתייחס ותוכל להתייחס.

חיים כץ: אתה מבין למה הבריאות נראית כמו שהיא נראית?

חיים כץ: תודה אדוני.

חיים כץ: אנחנו נעבור להקראה.

חיים כץ: היכן שאין הסתייגויות, אנחנו נאשר ונמשיך הלאה.

אייל לב-ארי: תקנות החשמל (מתקני חשמל באתרים רפואיים במתח שאינו עולה על מתח נמוך), התשע"ב-2011 בתוקף סמכותי לפי סעיף 13 לחוק החשמל, התשי"ד-1954 (להלן – החוק) ובאישור ועדת העבודה, הרווחה והבריאות של הכנסת לפי סעיף 21א לחוק יסוד: הכנסת בסעיף 2(ב) לחוק העונשין, התשל"ז-1977, אני מתקין תקנות אלה.

אייל לב-ארי: פרק א' – פרשנות 1.

אייל לב-ארי: הגדרות בתקנות אלה – "אבזר" – פריט של ציוד חשמלי המשמש לתמסורת או לחלוקה של אנרגיה חשמלית.

אייל לב-ארי: "אזור לטיפול בשעת חירום" – אתר שהוגדר מראש כמיועד לשמש אתר לקליטה או לטיפול בנפגעים בשעת חירום או בפיגוע המוני.

אייל לב-ארי: "איפוס (TN-S)" – איפוס שבו מוליך האפס ומוליך הארקה (PE) נפרדים ממקור הזינה עד המכשירים.

אייל לב-ארי: "איפוס (TN-C-S)" – כהגדרתו בתקנות הארקות.

אייל לב-ארי: "אספקה חלופית" – אספקת חשמל חלופית, מלאה או חלקית, בשעת הפסקה של אספקת החשמל הרגילה.

אייל לב-ארי: "אתר לא רפואי" –חדר במבנה של אתר רפואי שאינו משמש, בדרך כלל, לבדיקות ולטיפול רפואיים.

אייל לב-ארי: "אתר רפואי" – חדר או מערך חדרים המיועד לבדיקה, אבחון, אשפוז וטיפול רפואי, לרבות טיפול רפואי קוסמטי.

אייל לב-ארי: "בידוד" – חומר שמוליכותו החשמלית זניחה.

אייל לב-ארי: "בידוד בסיסי" – בידוד של מוליך או של ציוד חשמלי המיועד לספק הגנה בסיסית.

אייל לב-ארי: "בידוד כפול" – בידוד הכולל את הבידוד הבסיסי ואת הבידוד הנוסף גם יחד.

אייל לב-ארי: "בידוד מוגבר" – בידוד יחיד של מוליך או של ציוד חשמלי המספק דרכו תקנה שוות ערך לבידוד כפול, ככל שהבידוד המוגבר עשוי ממספר שכבות שאינן ניתנות לבדיקה בנפרד.

אייל לב-ארי: "ביו פוטנציאלים" – הפרשי פוטנציאלים המופיעים בגוף אדם חי.

אייל לב-ארי: "גיבוי" – מקור זינה חלופי המגבה את אספקת החשמל.

אייל לב-ארי: "גנרטור ייעודי" – גנרטור המיועד לאספקה חלופית לאתר רפואי מוגדר ומסוים.

אייל לב-ארי: "הארקה (PE)" – חיבור במתכוון למסה הכללית של האדמה.

אייל לב-ארי: "הארקת הגנה (IT)" – אמצעי הגנה של גופי מתכת בפני חשמול המאופיין על ידי חיבור מוליכי הארקה של מתקן החשמל אל אלקטרודת הארקה הנפרדת מאלקטרודת הארקת השיטה.

חיים כץ: עצור כאן.

דוד שמש: הערה לגבי הסעיף של אתר לא רפואי.

דוד שמש: במקור זה מופיע כאתר עזר רפואי וטוב שיישאר כך כי אתר לא רפואי, תהיה לו זיקה לכל מבנה ולכל אתר בכל מקום שהוא, ואז רמת האפס תחול גם עליו.

דוד שמש: לכן אני מציע שיחזור להיות אתר עזר רפואי.

חיים כץ: למה זה מפריע למשרד התשתיות?

קריאה: כל התקנות שונו כאשר הופרד אתר לא רפואי.

קריאה: אתר עזר רפואי נכנס בתקנות המקוריות הקיימות בטעות.

קריאה: זאת אומרת, נכון הוא אתר לא רפואי ואתרים מאפס מוגדר בהגדרה בקבוצה שתיים.

חיים כץ: בסדר.

חיים כץ: אני מקבל את דבריך.

חיים כץ: אנחנו ממשיכים.

אייל לב-ארי: "הארקת שיטה" ו"זרם תקלה" – כהגדרתם בתקנות הארקות.

אייל לב-ארי: "השוואת פוטנציאלים מקומית נוספת (PA)" – חיבור גלווני בין מכשירים, חלקי מכשירים או חלקי מבנה מתכתיים אל פס השוואת פוטנציאלים מקומית נוספת (PA) (להלן – פס PA), במטרה למנוע או להקטין הופעת מתחים ביניהם.

אייל לב-ארי: חיבור כאמור בא בנוסף להשוואת הפוטנציאלים הנדרשת בתקנות החשמל (הארקות יסוד), התשמ"א-1981.

אייל לב-ארי: "התקן מיתוג" –אמצעי המשמש לחיבור או להפסקה של זינה חשמלית.

אייל לב-ארי: "זינה" – הבאת אספקת חשמל למתקן החשמל לרבות האמצעים הפיזיים לכך.

אייל לב-ארי: "זינה צפה (IT)" – אמצעי הגנה בפני חשמול המאופיין על ידי העדר הארקת השיטה.

אייל לב-ארי: "זרם הפעלת מפסק מגן" – זרם דלף.

אייל לב-ארי: "חי" – מצב של מוליך או אבזר המחובר למקור של מתח חשמלי גלווני או השראתי או כשהוא טעון חשמל, לרבות מוליך האפס.

אייל לב-ארי: "חשמלאי" – בעל רישיון לעסוק בביצוע עבודות חשמל לפי החוק.

אייל לב-ארי: "חשמלאי בודק סוג X" – חשמלאי בודק לפי סיווגו, כמוגדר בתקנות החשמל (רישיונות), התשמ"ה-1985.

חיים כץ: אני רואה שהכול זה הגדרות.

חיים כץ: יש למישהו הסתייגות לגבי ההגדרות?

חיים כץ: אין.

חיים כץ: כל סעיף 1 הוא הגדרות.

חיים כץ: אין לכם הסתייגות לגבי ההגדרות ולכן אנחנו נצביע על ההגדרות בסעיף 1.

חיים כץ: ה צ ב ע ה סעיף 1 – אושר פה אחד כל חברי הכנסת שנוכחים באולם אישרו את ההגדרות, דהיינו, אישרו את סעיף 1.

חיים כץ: אנחנו עוברים לסעיף 2.

אייל לב-ארי: פרק ב' – הוראות כלליות 2.

אייל לב-ארי: קבוצות (א) אתר רפואי יסווג לקבוצות לפי השימוש שנעשה בו, כמפורט להלן: (1) קבוצה ם – אתר שנתקיים בו אחד מאלה: (א) אין בו שימוש במכשיר רפואי חשמלי.

אייל לב-ארי: (ב) מטופל אינו יכול לבוא במגע עם מכשיר רפואי חשמלי.

אייל לב-ארי: (ג) למכשיר הרפואי החשמלי שהמטופל בא במגע אתו יש מקור זינה עצמי, כגון סוללה או מצבר.

אייל לב-ארי: (2) קבוצה 1 – אתר שמופעלים בו מכשירים רפואיים חשמליים הניזונים מרשת אספקה ושמטופל יכול לבוא במגע אתם בעת בדיקה או טיפול, והפסקת הפעולה של מכשיר כאמור מכל סיבה שהיא או חזרה בלתי מבוקרת של הזינה אינן עלולות לסכן את המטופל.

אייל לב-ארי: (3) קבוצה 2 – אתר שמופעל בו מכשיר רפואי חשמלי החיוני למטופל בעת ניתוח, החייאה, הנשמה וכדומה, החייב להמשיך בפעולה גם במקרה של קצר לגוף המכשיר או לחדש את פעולתו לאחר כשל בזינה הרגילה תוך זמן מוגדר.

אייל לב-ארי: (ב) סיווג השימוש בכל אתר רפואי יקבע באחריות הארגון המפעיל את האתר.

אייל לב-ארי: (ג) דוגמאות של תכונות הנדרשות ממתקני החשמל לפי קבוצות השימוש, מפורטות בטבלה שבתוספת השנייה.

דוד שמש: גם לגבי פסקה (ב) יש לי הערה.

חיים כץ: הגיעו להסכמות.

חיים כץ: מה שהיה במקור, היה במקור.

חיים כץ: המקור לא התאים ולכן הלכו להסכמות.

דוד שמש: מפעיל האתר בהגדרתו זה קצת בעייתי.

דוד שמש: יש מקומות שהמפעיל הוא חברת הניהול.

דוד שמש: כאן רצוי שזה יהיה על ידי המשתמש בפועל.

חיים כץ: אם אני לוקח חברת שירותים?

חיים כץ: אם אני לוקח חברת אחזקה?

חיים כץ: אתה יודע מה קורה במשק עם חברות מיקור חוץ.

חיים כץ: מה שאתה מבקש זה שהמפעיל יהיה עובד המעסיק בפועל.

דוד שמש: לא.

חיים כץ: איך לא?

דוד שמש: נהפוך הוא.

דוד שמש: אני רוצה שהמשתמש יהיה קופת חולים מכבי, קופת חולים כללית וכולי.

חיים כץ: מה תהיה?

דוד שמש: הם יהיו אחראים על רמת הסיווג ולא המפעיל.

דוד שמש: כאן מוגדר שזה יהיה המפעיל כמו שאתה מציין כרגע שזאת חברת האחזקה אבל זה לא יכול להיות.

קריאה: הכוונה היא לצוות רפואי.

דוד שמש: צוות רפואי, מאה אחוזים, אבל זה לא המפעיל.

אורי כהן: אני חבר ועדת משנה למתקני חשמל באתרים רפואיים.

אורי כהן: הייתי יושב ראש הוועדה במשך תקופה מסוימת.

אורי כהן: המונח הזה שונה בהנחיית העריכה המשפטית של משרד המשפטים.

חיים כץ: למה?

חיים כץ: איזה מונח היה צריך להיות?

דוד שמש: המשתמש.

דוד שמש: זה היה על ידי המזמין ובאחריותו.

אורי כהן: הם אמרו שמזמין, אין כזה דבר.

דוד שמש: אז לא המזמין אלא המשתמש.

דוד שמש: תגדיר את זה כמשתמש.

חיים כץ: מה אומר משרד התשתיות?

חיים כץ: משרד המשפטים הגיע לכאן?

קריאה: לא.

חיים כץ: אנחנו נשנה את זה.

חיים כץ: הסיווג ייקבע באחריות המשתמש.

אייל לב-ארי: המשתמש באתר.

חיים כץ: המשתמש באתר.

חיים כץ: בסדר.

אייל לב-ארי: 3.

אייל לב-ארי: סייג לשימוש בפתילים מאריכים לא ייעשה שימוש בפתיל מאריך או במתאם באתר רפואי מקבוצה 2. 4.

אייל לב-ארי: תכנון והתקנה של מתקן החשמל (א) לא יתכנן אדם מתקן באתר רפואי לרבות שינוי או תוספת בו, לא יתקינו, לא יתקנו ולא יבדוק אותו ולא יפקח על התקנתו אלא אם כן הוא חשמלאי.

אייל לב-ארי: (ב) על אף האמור בתקנת משנה (א), תכנון מתקן החשמל באתר רפואי מקבוצה 2, לרבות תכנון, שינוי או תוספת בו, ייעשה בידי בעל רישיון חשמלאי מהנדס עם ניסיון של שנתיים לפחות בתכנון מתקן חשמל באתר רפואי מקבוצה 1 או בעל רישיון חשמלאי הנדסאי עם ניסיון של ארבע שנים לפחות בתכנון מתקן חשמל באתר רפואי מקבוצה 1. (ג) מתקן מתוכנן וייבנה כך שתחזוקה של חלק ממנו לא תגרום להפרעה בתפעול החלקים הנותרים של המתקן.

אייל לב-ארי: (ד) ציוד המותקן באתר רפואי יתאים לתקן החל עליו ולתנאי מקום התקנתו.

אייל לב-ארי: (ה) מוליך המותקן באתר רפואי מקבוצה 1 או 2 יהיה מנחושת בלבד.

איגור סטפנסקי: אין לנו חילוקי דעות לגבי האמור בתיקון ולגבי היכולות של המהנדסים וההנדסאים, למעט זה שאנחנו מבקשים שיהיה רשום מקבוצה 2 במקום מקבוצה 1.

חיים כץ: למה?

איגור סטפנסקי: כדי להבטיח שאכן הוא רכש ניסיון בתחום שבו הוא עומד לעסוק ולא ברמה נמוכה יותר.

איגור סטפנסקי: זו הבקשה שלנו.

חיים כץ: ומה היו ההסכמות אליהן הגעתם?

איגור סטפנסקי: אנחנו הגענו להסכמה.

חיים כץ: בטח היה קרב גדול על הקטע הזה.

איגור סטפנסקי: לא.

איגור סטפנסקי: על קבוצה 1 ו-2 לא היה קרב גדול.

חיים כץ: אבל היה קרב.

איגור סטפנסקי: קטן.

איגור סטפנסקי: הגענו לנוסח כפי שמופיע עכשיו בתקנות.

איגור סטפנסקי: לעומת זאת, מי שלקוח התקנות הוא משרד הבריאות.

איגור סטפנסקי: ההבדל בין מה ש אומר עכשיו לבין מה שכתוב כאן זה שקבענו מקבוצה 1 בלי תנאי.

איגור סטפנסקי: אם הוא מתעסק בקבוצה 2, אומר , שיעשה את התכנון בקבוצה 2.

חיים כץ: אתה לא היית בכל הדיונים לגבי ההסכמות?

חיים כץ: לא היה בפנים?

איגור סטפנסקי: לא.

איגור סטפנסקי: מהנדס שיש לו זכות לתכנן קבוצה 2.

איגור סטפנסקי: אין לנו בעיה.

חיים כץ: לך עם המהנדסים אין בעיה.

איגור סטפנסקי: לא, אבל אלה גם מהנדסים וגם הנדסאים.

איגור סטפנסקי: הבקשה של שייכת גם למהנדסים וגם להנדסאים.

אלכסנדר קראק: שמי אלכס קראק, אני מנהל מדור חשמל בשירותי בריאות כללית.

אלכסנדר קראק: יש כאן עוד גורם אחד מצד המשתמשים.

אלכסנדר קראק: אנחנו בהחלט הגענו למסקנה והסכמה בינינו.

חיים כץ: מי אלה שהגיעו למסקנה?

אלכסנדר קראק: אלה שעוסקים בבריאות.

אלכסנדר קראק: נקרא לזה כך, במירכאות או לא במירכאות.

חיים כץ: בצד הטכני.

חיים כץ: לא בבריאות.

אלכסנדר קראק: בצד הטכני.

חיים כץ: אפשר לחשוב שאתם רופאים.

אלכסנדר קראק: התיקון המתבקש, לשנות את קבוצה 1 לקבוצה 2, הוא הכרחי ואומר מדוע.

אלכסנדר קראק: בין אתר מסוג 1 לבין אתר מסוג 2, יש תהום הנדסית מוחלטת.

אלכסנדר קראק: הניסיון שרוכש מהנדס או הנדסאי באתרים מסוג 1, לא מאפשר לו לתכנן בצורה נכונה את אתר מסוג 2.

אלכסנדר קראק: זה לא מספיק.

חיים כץ: אני רוצה ללמוד את הבעיה הזאת קצת יותר.

חיים כץ: נראה לי שלא נסיים היום את התקנות, אבל אנחנו נצביע על פרק ב' למעט סעיף 4(ב).

דוד שמש: אם אפשר להוסיף מילה סמנטית והיא "עם ניסיון של שנתיים".

חיים כץ: לא, אני צריך כאן גם את הנציגים של ההנדסאים.

דוד שמש: לא.

דוד שמש: מדובר כאן על ניסיון.

חיים כץ: יש כאן מישהו מהסתדרות ההנדסאים?

חיים כץ: אין.

חיים כץ: שלחתי אנשים להתדיין ואני לא אקבל החלטות קרדינאליות כשהם לא נמצאים כאן.

חיים כץ: לא אקבל, לא אחתוך ולא אשנה.

דוד שמש: זה יעלה לדיון הבא.

חיים כץ: כן.

חיים כץ: אני לא מצביע על זה.

חיים כץ: אני מאשר את התקנות בלי הסעיף.

חיים כץ: אנחנו עומדים ברמזור אור אדום ונותנים פול גז.

חיים כץ: לשם מה?

חיים כץ: למה לשרוף דלק?

חיים כץ: אנחנו מצביעים על פרק ב' למעט סעיף 4(ב).

חיים כץ: ה צ ב ע ה פרק ב', למעט סעיף 4(ב) – אושר פה אחד אנחנו עוברים לפרק ג'.

אייל לב-ארי: פרק ג': זינה 5.

אייל לב-ארי: שיטות זינה זינת חשמל באתר רפואי תיעשה באחת או יותר מהשיטות לפי תקנות הארקות כמפורט להלן: (1) איפוס (TN-C-S) (2) איפוס (TN-S) (3) זינה צפה (IT) (4) הארקת הגנה (TT).

אייל לב-ארי: 6.

אייל לב-ארי: קווי זינה (א) בקו זינה לאתר רפואי מקבוצה 2 שהוגדר על ידי המתכנן כעדיף לפי תקנת משנה (ב)(2)(ג) או מערכות של שני קווי זינה כשלא הוגדר אחד הקווים כעדיף, לרבות אופן התקנתה ואבזריה, תהיה בהתאם לנדרש בתקן DIN 4102/12, כך שיובטח המשך הזינה במקרה של שריפה, לפרק זמן של תשעים דקות לפחות (ב) בקווי זינה באתרים רפואיים מקבוצה 2 יתקיימו דרישות אלה כולן: (1) הלוח המשמש את האתר יוזן באמצעות שני קווי זינה נפרדים לפחות, כמתואר באיורים מספר 2 עד 6 שבתוספת הראשונה.

אייל לב-ארי: כל קו זינה יתוכנן לשאת את מלוא העומס, יוגן מצד הזינה, יחובר למתח בקביעות ויכלול מוליכי מופע, אפס והארקה.

אייל לב-ארי: קווי הזינה יותקנו בתוואים שונים או שיוגנו כך שפגיעה, תקלה או שריפה באחד מהם לא תגרום נזק לאחר.

אייל לב-ארי: (2) בכניסה ללוח המשמש את האתר יותקן מפסק מחלף אוטומטי שבמקרה של חוסר מתח או נפילת מתח העולה על שלושים אחוזים בקו אחד, יחליף את הזינה לקו האחר ובלבד שהמתח בו תקין.

אייל לב-ארי: כל החלפה תבוצע בהשהיות מתאימות כדי למנוע החלפות מיותרות כמפורט להלן: (א) נפילת מתח או חוסר מתח לפרק זמן קצר מהנחוץ להחלפה מן האספקה הרגילה לקו האחר, או קצר מ-0.6 שניות, לא תגרום להחלפה.

אייל לב-ארי: (ב) כל החלפה בין קווי זינה תבוצע בהשהיה של 0.2 עד 1.0 שנייה בין פקודת הניתוק של קו אחד לבין פקודת החיבור של הקו האחר.

אייל לב-ארי: (ג) הוגדר אחד מהקווים על ידי המתכנן כעדיף, בהיותו מגובה ביותר אמצעי גיבוי, תוחזר זינת הלוח, אוטומטית, לקו העדיף עם חזרת המתח התקין בו, לאחר השהייה של 120 עד 240 שניות.

אייל לב-ארי: (ד) חזר המתח תוך כדי ההחלפה – לאחר פקודת הניתוק של הקו האחד – תושלם ההחלפה לקו האחר.

אייל לב-ארי: (3) חוסר מתח או נפילת מתח כאמור בפסקה (2) בכל אחד מקווי הזינה ובמוצא המשותף של מערכת ההחלפה, יגרמו להתראה קולית וחזותית במקום מאויש דרך קבע.

אייל לב-ארי: (4) הפיקוד של מערכות ההחלפה האוטומטיות בין קווי הזינה האמורים בפסקה (1) יתוכנן כך שתקלה אחת במערכת הפיקוד לא תגרום להפסקת שני קווי הזינה.

אייל לב-ארי: לשם כך ניתן להשתמש באמצעי מיתוג כגון מגענים (contactors) עם נעילה מגנטית או מכנית או במפסקים ממונעים.

אייל לב-ארי: אמצעי המיתוג האמורים לא יהיו מסוג "מצב מוצק", (solid state) , דהיינו, מגען אלקטרוני ללא חלקים מכניים נעים.

אייל לב-ארי: (5) מערכת החלפה אוטומטית המורכבת מיותר מאבזר אחד, כגון שני מגענים נפרדים, תצויד בשני שולבים לפחות שימנעו, כל אחד מהם בנפרד, את החיבור במקביל של שני קווי הזינה.

אייל לב-ארי: השולבים יכול שיהיו חשמליים, מיכניים או צירוף של שניהם.

אייל לב-ארי: אין להשתמש בשני שולבים המופעלים באמצעות התקן אלקטרוני יחיד.

אייל לב-ארי: (6) על אף האמור בפסקה (2), מותר להתקין מפסק מחלף ידני עם מצב ביניים "מופסק", במקום מפסק מחלף אוטומטי, אם התקיימו כל התנאים האלה: (א) הלוח מוזן מלוח ראשי המיועד לזינת לוחות של קבוצה 2 שקיימות בו מערכות החלפה אוטומטיות כנדרש בפסקה (2).

אייל לב-ארי: (ב) הקווים המזינים את הלוח יהיו זהים באמצעי הגיבוי שלהם ולא יהיה קו המוגדר עדיף.

אייל לב-ארי: (ג) כל קו זינה יזין מערכת נפרדת של פסי צבירה עם שנאי מבדל אחד לפחות, לכל פס כאמור.

אייל לב-ארי: 7.

אייל לב-ארי: לוח המשמש אתר רפואי (א) מבנה לוח המשמש לזינת אתר רפואי, לרבות תעלות מוליכים, יאפשר גישה נוחה לתחזוקה ולטיפול בכל רכיביו], גם לאחר התקנתו.

אייל לב-ארי: (ב) בלוח המזין מספר אתרים רפואיים מקבוצות 0 ו-1 יובטח כי - (1) תקלה באתר רפואי אחד או בשדה שלו בלוח לא תגרום להפסקת הזינה באתר רפואי אחר.

אייל לב-ארי: (2) תקלה באתר לא רפואי הניזון מאותו לוח או בשדה שלו בלוח לא תגרום להפסקת הזינה באתר רפואי הניזון מאותו לוח.

אייל לב-ארי: (ג) לוח לזינת אתר רפואי מקבוצה 2 ימוקם בקרבת האתר כך שתתאפשר, ככל שניתן, גישה נוחה אליו לשם תפעולו על ידי גורמי תחזוקה והצוות הרפואי.

אייל לב-ארי: הלוח יהיה מובטח, ככל האפשר, מפני טיפול של אנשים שאינם מוסמכים לכך.

אייל לב-ארי: (ד) כל אתר רפואי מקבוצה 2 יוזן מלוח המיועד לו או משדה נפרד בלוח המשותף למספר אתרים מקבוצה 2.

אייל לב-ארי: בין השדות יותקנו מחיצות, כיסויי הפרדה וכדומה.

אייל לב-ארי: (ה) לוח לזינת אתר מקבוצה 2 יוזן במישרין מן הלוח הראשי של המבנה.

אייל לב-ארי: (ו) יכול שלוח לזינת אתר כאמור יוזן מלוח משנה המיועד רק לזינות אתרים רפואיים, ובלבד שתקלה באתר רפואי מקבוצות 0 ו-1 או באתר לא רפואי לא תגרום להפסקת הזינה לאתר רפואי מקבוצה 2.

אייל לב-ארי: (ז) בלוח תותקן הפרדה מכנית מבודדת בין מוליכים או ציוד המשמשים מערכת אספקה בעלת הארקת שיטה, כגון TN-C-S, TN-S או TT, ובין מוליכים או ציוד המשמשים מערכת אספקה בזינה צפה.

אייל לב-ארי: (ח) לוחות ושדות לאתרים רפואיים יסומנו באופן בולט לעין ובר קיימא לפי ייעודם ושייכותם.

אייל לב-ארי: (ט) כל קצה של מוליך בלוח, לרבות מוליך הארקה ומוליך PA, יסומן לפי שיוכו.

איגור סטפנסקי: בסעיף (6)(3) יש טעות כתיב.

אייל לב-ארי: כן.

אייל לב-ארי: יגרמו.

אייל לב-ארי: ראיתי.

איגור סטפנסקי: את זה רציתי להעיר.

איגור סטפנסקי: היו"ר חיים כץ: בסדר.

איגור סטפנסקי: תודה.

אייל לב-ארי: 8.

אייל לב-ארי: תאורה (א) התאורה הכללית באתרים מקבוצות 1 ו-2, וכן בחדרי סטריליזציה, במסדרונות ובמעברים פנימיים וחיצוניים ובאזורים לטיפול בשעת חירום, תוזן משני מעגלים לפחות, כך שהפסקת אחד מהם לא תגרום לחושך מוחלט במרחב כלשהו.

אייל לב-ארי: (ב) תאורת הכוונה (תאורת חירום) תותקן לפי הוראות כל דין.

אייל לב-ארי: 9.

אייל לב-ארי: ניתוק מבוקר למקרי חירום (א) לא יותקן התקן מיתוג שיאפשר ניתוק מרכזי של זינת אתרים רפואיים מקבוצות 1 או 2.

אייל לב-ארי: ואולם מותר להתקין לאתרים כאמור, אמצעי להפסקה ידנית של הזינה לאתר במקרה של שריפה.

אייל לב-ארי: בקרבת אמצעי הניתוק האמור יותקן שלט בר קיימא שבו אזהרה: "זהירות – סכנה לחיי אדם – הפסקת הזינה מותרת רק לאחר קבלת אישור מגורם רפואי מוסמך".

אייל לב-ארי: (ב) מתכנן אתר רפואי מקבוצות 1 או 2 ימציא תוכנית הפסקות חשמל הכוללת המלצות פעולה בזמן שריפה.

חיים כץ: סיימנו את פרק ג'.

חיים כץ: אני מבין שהוא עבר בשלום ואין הערות.

חיים כץ: אם אין הערות, אנחנו מצביעים על פרק ג'.

חיים כץ: ה צ ב ע ה פרק ג' – אושר פה אחד פרק ג' מאושר על ידי כל חברי הכנסת שנמצאים כאן ויש להם זכות הצבעה.

חיים כץ: אנחנו עוברים לפרק ד'.

אייל לב-ארי: פרק ד': אמצעי הגנה בפני חשמול 10.

אייל לב-ארי: הגנה בפני מגע מקרי (א) כל חלק חי של מערכות מתח נמוך ומתח נמוך מאוד יהיה מבודד או מוגן מפני מגע מקרי לפי הוראות בתקנות הארקות.

אייל לב-ארי: (ב) מתח המגע המרבי באתרים רפואיים מקבוצות 1 או 2 לא יעלה על מתח נמוך מאוד.

אייל לב-ארי: 11.

אייל לב-ארי: אמצעי הגנה מותרים (א) במעגל סופי שבאתר רפואי מותרים אמצעי הגנה אלה: (1) ציוד מסוג 2. (2) זינה במתח נמוך מאוד.

אייל לב-ארי: (3) זינה מרשת המוגנת על ידי איפוס TN-S או TN-C-S בצירוף מפסק מגן כמפורט בתקנה 17.

אייל לב-ארי: (4) זינה צפה כמפורט בתקנות 13 עד 15.

אייל לב-ארי: (ב) על אף האמור בתקנת משנה (א) מותר בהגנה של מבנים שלא קיימת בהם הארקת יסוד להשתמש בשיטת הארקת הגנה בצרוף מפסק מגן כנדרש בתקנה 17.

אייל לב-ארי: במקרה זה תיבדק נאותות לולאת התקלה אחת לשישה חודשים לפחות (ג) באתרים מקבוצה 2 תותקן זינה צפה בלבד לאלה: (1) בתי תקע המיועדים למכשירים חיוניים.

אייל לב-ארי: (2) מנורת שולחן ניתוח.

אייל לב-ארי: (3) הפעלת שולחן הניתוח עצמו.

אייל לב-ארי: 12.

אייל לב-ארי: מנורת שולחן ניתוח הייתה מחיקה, אבל למשרד התשתיות התברר שהמחיקה לא אמורה להיות.

אייל לב-ארי: זאת אומרת, מה שמחוק, אמור להיות קיים.

אייל לב-ארי: מנורת שולחן ניתוח הניזונה במתח 24 וולט או פחות ניתן להתקין ללא משגוח בידוד ובלבד שיבוצעו בה כל שישה חודשים בדיקות תקופתיות כנדרש בתקנה 37(5).

אייל לב-ארי: (א) מקור הזינה של מנורת שולחן ניתוח מותר שיהיה משנאי, ספק כוח או מממיר מתח.

אייל לב-ארי: (ב) מוזן מקור הזינה מזינה צפה, מותר שיותקן בחדר בו מותקנת מנורת שולחן הניתוח.

אייל לב-ארי: (ג) מוזן מקור הזינה מזינה לא צפה, מותר שיותקן בחדר בו מותקנת מנורת שולחן הניתוח ובלבד שיותקן בנפרד מהמנורה במארז מתכתי המחובר לפס השוואת פוטנציאלים עם אישור לכיסוי המארז.

אייל לב-ארי: (ד) מקור הזינה לא יותקן בסביבת המטופל ולא במרחק שיקטן מ- ממיקום שישמש להימצאות מכשור רפואי.

אייל לב-ארי: (ה) הספק מקור הזינה לא יעלה על 1 קילוואט אמפר.

אייל לב-ארי: (ו) אין להתקין את מקור הזינה בבית המנורה בה מותקנת נורה.

אייל לב-ארי: (ז) הכבל בין הממיר הוא ספק הכוח למנורת הניתוח יהיה מסוכך כמפורט בפסקה (א)(4) שבתוספת הרביעית.

אייל לב-ארי: 13.

אייל לב-ארי: זינה צפה (א) לכל חדר באתר מקבוצה 2 יותקנו שתי זינות צפות לפחות עבור בתי תקע.

אייל לב-ארי: כל זינה תהיה חד מופעית ובלעדית לאותו חדר ותוזן משנאי מבדל חד מופעי משלה.

אייל לב-ארי: (ב) לא יותקן מפסק מגן במהלך הזינה לשנאי מבדל.

אייל לב-ארי: ף (ג) כל מוליך למעגל המזין בתי תקע בזינה צפה, למעט מוליך הארקה, יוגן באמצעות מפסק אוטומטי זעיר לפי תקן ישראלי ת"י 60898 "אבזרים חשמליים-מפסקים להגנה מפני זרם-יתר למתקנים ביתיים ולמתקנים דומים.

אייל לב-ארי: מפסקים אוטומטיים זעירים לפעולה בזרם חילופים" או לפי תקן ישראלי ת"י 60947 חלק 2 "ציוד מיתוג ובקרה למתח נמוך, מפסקי מעגל".

אייל לב-ארי: בעת שימוט (TRIP) של הגנת מוליך כלשהו ינותקו יחדיו מהזינה על מוליכי אותו מעגל.

אייל לב-ארי: (ד) מעגל המוזן בזינה צפה יזין 6 בתי תקע לכל היותר.

אייל לב-ארי: (ה) לכל מיטה, שולחן טיפולים וכדומה באתר מקבוצה 2 יותקנו בתי תקע המוזנים משתי זינות צפות לפחות, מתוך הזינות האמורות בתקנת משנה (א).

אייל לב-ארי: (ו) בית תקע חד מופעי או מכשיר חד מופעי הניזון בזינה צפה יוזן משנאי מבדל חד מופעי.

אייל לב-ארי: בית תקע הניזון בזינה צפה יכלול שפופרת מגע המחוברת להארקה.

שמי , אני בוועדת ההוראות של משרד התשתיות.

לסעיף 13(ג), השורה האחרונה, "בעת שימוט של הגנת מוליך כלשהו ינותקו יחדיו מהזינה כל מוליכי אותו מעגל".

לדעתי צריך להוסיף "למעט מוליך הארקה".

חיים כץ: אני מבין שזה מקובל על כולם.

אייל לב-ארי: למעט מוליך הארקה.

אייל לב-ארי: בסדר.

אייל לב-ארי: 14.

אייל לב-ארי: שנאי לזינה צפה שנאי לזינה צפה יהיה שנאי מבדל ויתאים לדרישות תקן IEC 61558-2-15 (בטיחות של שנאי הספק, יחידת הספקת כוח ומוצרים דומים.

אייל לב-ארי: דרישות מיוחדות לשנאי מבדל לאתרים רפואיים, חלק 2.15) כמפורט בתוספת השלישית, וכן לדרישות אלה: (1) מתח המוצא הנקוב בין שני מוליכים לא יעלה על 230 וולט.

אייל לב-ארי: (2) בין כל סליל ראשוני בשנאי לסליל המשני יהיה סיכוך הסיכוך יחובר למהדק המבודד מגוף השנאי.

אייל לב-ארי: (3) שנאי חד מופעי יהיה בעל הספק נקוב שאינו קטן מ-1 קו"א (קילו וולט אמפר) ואינו גדול מ-10 קו"א, למעט שנאי למנורת ניתוח כאמור בתקנה 12 שהספקו יכול שיהיה נמוך מ-1 קו"א.

אייל לב-ארי: (4) שנאי לא יגרום לרעש העולה על 40db(A) במרחק של מטר אחד.

אייל לב-ארי: (5) על השנאי יותקן שלט אזהרה: "זהירות, לפני נגיעה יש לוודא שאין מתח על גוף השנאי".

אייל לב-ארי: (6) שנאי לזינה צפה יותקן בלוח או קרוב אליו עד כמה שניתן, באופן שיבטיח שלא תיגרם התחממות יתר באבזר כלשהו בלוח.

אייל לב-ארי: (7) שנאי לזינת מנורת שולחן ניתוח, יכול שיותקן בחדר בו מותקנת המנורה כנדרש בתקנה 12(א).

אייל לב-ארי: (8) זינת השנאי תוגן בפני קצר בלבד כמתואר בטבלה שבתוספת השישית.

אייל לב-ארי: (9) במוצא השנאי מותרת הגנה על המעגלים הסופיים בלבד באמצעות מפסקים אוטומטיים זעירים בלבד.

אייל לב-ארי: (10) מוצא השנאי צויד בהתקני התראה חזותית (הבהוב) וקולית (מקוטע) באתר שמזין השנאי, כמפורט להלן: (א) התראה על העמסת יתר של השנאי (עם השהייה) שתדמה להתראה על תקלת בידוד כאמור בתקנה 16(א)(2) ו-(3), ואולם ההתראה הקולית תישמע שוב כעבור 15 דקות לכל היותר לאחר השתקתה אם קיים עדיין עומס יתר.

אייל לב-ארי: (ב) התראה על התחממות יתר פנימית של השנאי תהיה זהה להתראה על עומס יתר אך בצבע אדום ותסומן "עומס יתר קריטי".

אייל לב-ארי: (ג) התראה במקרה של נתק או קצר בחיבור לגשש הזרם או לגשש הטמפרטורה.

אייל לב-ארי: (11) הסיכוך של שנאי לזינה צפה יוארק באמצעות מוליך הארקה מבודד.

אייל לב-ארי: (12) אין להאריך את גרעין הברזל של שנאי מסוג 1 ויש לדאוג לבידודו מהארקה.

אייל לב-ארי: (13) שנאי יותקן ללא חיבור גלווני של ליבת השנאי למסגרת או להארקה.

אייל לב-ארי: (14) שנאי יוגן בפני מגע מקרי באמצעות כיסוי מגן והגישה אליו תתאפשר רק באמצעות שימוש בכלים או במפתח על כיסוי המגן יותקן שלט אזהרה: "זהירות – מאחורי כיסוי מגן זה מותקן שנאי לזינה צפה, הגישה מותרת לחשמלאי בלבד".

אייל לב-ארי: (15) פס המהדקים שעל השנאי יוארק.

אייל לב-ארי: 15.

אייל לב-ארי: משגוח בידוד כל זינה צפה תצויד במשגוח בידוד שמתקיימות בו דרישות אלה: (1) ההתנגדות הפנימית בין מהדק הכניסה של שמעגל המדידה לבין מהדק ההארקה (PE), בזרם חילופין בתדר הזינה הצפה, תעלה על 100 קילו אוהם.

אייל לב-ארי: (2) מתח המדידה אסור שיעלה על 24 וולט בזרם ישר.

אייל לב-ארי: (3) זרם המדידה לא יעלה על 1 מיליאמפר גם במקרה של קצר מלא בין הזינה הצפה להארקה.

אייל לב-ארי: (4) סף ההתראה המזערי יהיה 50 קילו אוהם.

אייל לב-ארי: במשגוח בידוד שניתן לכוונן בו את סף ההתראה, לא תהיה אפשרות לכווננו לערך הנמוך מ-50 קילו אוהם.

אייל לב-ארי: (5) חיבור משגוח הבידוד יהיה לפי איורים 7 ו-8 שבתוספת הראשונה.

אייל לב-ארי: (6) משגוח הבידוד יכלול התקן לבדיקת תקינות המערכת שתתבצע בעזרת לחיץ שידמה תקלה באמצעות נגד של כ-42 קילו אוהם בין הזינה הצפה לבין פס PE.

אייל לב-ארי: החיבור של מעגל הבדיקה אל פס PE יהיה במוליך נפרד ממוליך ההארקה המחבר את מעגל המדידה של משגוח הבידוד אל פס PE.

אייל לב-ארי: (7) משגוח הבידוד יבדוק בקביעות את המפורטות להלן ויתריע במקרה של תקלה באחד מהם: (א) קיום זינת עזר למשגוח.

אייל לב-ארי: (ב) רציפות החיווט של מעגל המדידה בין המשגוח ובין הזינה הצפה.

אייל לב-ארי: (ג) לולאת חיבור משגוח הבידוד אל פס PE.

אייל לב-ארי: 16.

אייל לב-ארי: תצוגת התראה של משגוח בידוד (א) משגוח בידוד יפעיל יחידת תצוגה משלו של התראה חזותית וקולית, הממוקמת בתוך האתר הרפואי המוזן מאותה זינה צפה שתכלול רכיבים אלה: (1) נורית ירוקה המורה על מצב תקין.

אייל לב-ארי: (2) נורית צהובה שתידלק כאשר רמת הבידוד נמוכה מהערך המכוונן של משגוח הבידוד, ותכבה אוטומטית עם חזרת רמת הבידוד למצב תקין.

אייל לב-ארי: אסור שתהיה אפשרות לכבות נורה זו כל עוד לא תוקנה התקלה.

אייל לב-ארי: (3) התראה קולית שתופעל במקביל לנורית הצהובה האמורה בפסקה (2).

אייל לב-ארי: ניתן להשתיק את ההתראה הקולית ובלבד שההתראה תתבטל אוטומטית עם החזרת רמת הבידוד למצב תקין.

אייל לב-ארי: לא תוקנה התקלה והבידוד לא חזר למצבו התקין, תחזור ההתראה הקולית להתריע מדי שעה לכל היותר.

אייל לב-ארי: (4) לחיץ בדיקה המחובר במקביל ללחיץ שבמשגוח הבידוד כנדרש בתקנה 15(6).

אייל לב-ארי: (ב) מותר להתקין תצוגת התראה מקבילה נוספת ליחידת ההתראה כאמור בתקנת משנה (א) במקום המאויש בקביעות.

אייל לב-ארי: (ג) כל יחידת תצוגה תשולט באופן המצביע בבירור על המעגלים שבהם חלה תקלה.

אייל לב-ארי: 17.

אייל לב-ארי: מפסק מגן במעגל סופי (א) מעגל סופי באתר רפואי מקבוצות 0 ו-1 המוזן בזינה בעלת הארקת שיטה (TN-C-S), (TN-S) או (TT) יוגן בהגנה נוספת באמצעות מפסק מגן.

אייל לב-ארי: (ב) מעגל סופי באתר רפואי מקבוצה 2 המוזן בזינה בעלת הארקת שיטה כאמור בתקנת משנה (א), יוגן באמצעות מפסק מגן עבור מכשירים אלה בלבד: (1) מערכת רנטגן.

אייל לב-ארי: (2) מכשיר שהספקו עולה על 5 קו"ט.

אייל לב-ארי: (3) מכשיר לא רפואי.

אייל לב-ארי: (ג) מפסק מגן המותקן באתר רפואי מקבוצות 1 או 2 יגן על מעגל סופי תלת מופעי אחד בלבד או על 3 מעגלים סופיים חד מופעיים לכל היותר.

אייל לב-ארי: (ד) לכל מיטה, שולחן טיפולים וכדומה, באתר מקבוצה 1 יותקנו בתי תקע המוזנים ממעגלים סופיים ומוגנים באמצעות מפסקי מגן שונים.

אייל לב-ארי: (ה) על אף האמור בתקנת משנה (א) ו-(ב) מותר להזין מזינה בעלת הארקת שיטה וללא מפסק מנגן מכשיר ומנורות קבועים מסוג 2 או מכשירים ומנורות קבועים המותקנים בגובה העולה על .

אייל לב-ארי: (ו) למפסק מגן תהיה רגישות כמפורט להלן: (1) במעגלים לזרם עד 32 אמפר יהיה זרם ההפעלה הנקוב של מפסק המגן לא יותר מאשר 0.034 אמפר.

אייל לב-ארי: (2) במעגלים לזרם העולה על 32 אמפר יהיה זרם ההפעלה הנקוב של מפסק המגן לא יותר מאר 0.3 אמפר. (3) במעגלים למכשירים בקבוצה 2 כמפורט בתקנת משנה (ב), יהיה זרם ההפעלה הנקוב של מפסק המגן לא יותר מאשר 0.03 אמפר.

אייל לב-ארי: (ז) מותקן בקו זינה מפסק מגן, יהיה זרם הפעלת מפסק המגן כזה שיובטח מדרג ההגנות (הסלקטיביות) בינו ובין מפסקי המגן המוזנים דרכו.

אייל לב-ארי: 18.

אייל לב-ארי: בתי תקע באתר רפואי (א) כל בית תקע באתר רפואי יסומן בסימון אחיד, ברור ובר קיימא באופן אשר יאפשר זיהוי מקור זינתו.

דוד שמש: כאן הייתי רוצה להתייחס.

דוד שמש: באופן אשר יאפשר זיהוי מספר המעגל במקור זינתו ולא מקור זינתו.

דוד שמש: מקור זינתו זה לוח חשמל ומספר המעגל במקור זינתו, זה צריך להיות המספר על אותו בית תקע.

דוד שמש: השינוי צריך להיות כאן: יאשר זיהוי מספר המעגל במקור זינתו.

חיים כץ: מה אומר משרד התשתיות?

חיים כץ: הוא מסכים לזה.

חיים כץ: נתקן.

אייל לב-ארי: (ב) בתי תקע באתרים רפואיים מקבוצה 2 שאינם ניזונים מזינה צפה ימוקמו מחוץ לסביבת המטופל, כך שניתן יהיה להבדיל ביניהם לבין בתי תקע הניזונים בזינה צפה.

אייל לב-ארי: (ג) כל בית תקע או קבוצת בתי תקע המותקנים בסמיכות זה לזה והמוזנים בזינה צפה מאותו מעגל, יצוידו בנורת סימון מסוג דיודה פולטת אור (LED) או ניאון המעידה על קיום מתח.

חיים כץ: אנחנו נצביע על פרק ד'.

אלכסנדר קראק: בסעיף 10 כתוב "גשש הזרם" ו"גשש הטמפרטורה".

אלכסנדר קראק: האם לא נכון לכתוב רגש או חיישן?

חיים כץ: זה אותו הדבר.

חיים כץ: זה בדיוק אותו הדבר.

חיים כץ: חיישן זה גשש.

חיים כץ: אחר כך האקדמיה ללשון תתקן את זה.

חיים כץ: אנחנו מדברים על אותו הדבר.

חיים כץ: אנחנו מצביעים על פרק ד'.

אורי כהן: יש כאן שלוש טעויות כתיב.

חיים כץ: כל טעויות הכתיב יתוקנו.

חיים כץ: זה לא יצא עם טעויות כתיב.

קריאה: אני מציע להוסיף בסעיף (ו)(3), במעגלים למכשירים.

חיים כץ: בקבוצה 2.

קריאה: באתר רפואי בקבוצה 2.

קריאה: לא למכשירים בקבוצה 2.

דוד שמש: בקבוצה 2 זה כבר מוגדר לאתרים רפואיים.

קריאה: לא.

קריאה: זה חשוב מאוד.

חיים כץ: זה חשוב, אבל יש את זה בהגדרות.

חיים כץ: אנחנו מצביעים על פרק ד'.

חיים כץ: ה צ ב ע ה פרק ד' – אושר פה אחד שגיאות הכתיב יתוקנו.

חיים כץ: יש שלוש שגיאות כתיב, כפי שצוין כאן, והן יתוקנו.

אייל לב-ארי: פרק ה': הארקה (PE) והשוואת פוטנציאלים נוספת (PA) 19.

אייל לב-ארי: מוליך הארקה (PE) (א) מוליך הארקה יהיה מנחושת ומבודד, חתכו ובידודו של מוליך כאמור יהיו לפי תקנות הארקות.

אייל לב-ארי: ואולם, חתך מוליך הארקה באתרים רפואיים מקבוצות 1 ו-2 לא יפחת מ-2.5 ממ"ר, למעט מוליך ההארקה לגופי תאורה המותקנים בגובה העולה על שיכול שיהיה בחתך של 1.5 ממ"ר.

אייל לב-ארי: (ב) כל מעגל יכלול מוליך הארקה משלו.

אייל לב-ארי: (ג) באתר רפואי מקבוצה 2 לא תעלה התנגדות מוליך ההארקה, הנמדדת בין פס PE שבלוח הזינה ובין שפופרת ההארקה של בית תקע כלשהו או מכשיר קבוע כלשהו, על 0.2 אוהם.

אייל לב-ארי: ההתנגדות תימדד כמפורט בתקנה 37(8).

אייל לב-ארי: (ד) חיבור מוליך הארקה מהלוח אל כל אחד מאלה ייעשה לפי התקנה שצוינה לצדו: (1) שנאי לזינה צפה – תקנה 14.

אייל לב-ארי: (2) תיבת ביניים – תקנה 22. (3) תעלת אספקה – תקנה 24.

אייל לב-ארי: (4) קופסת בתי תקע – תקנה 25.

אייל לב-ארי: מוליך כאמור יהיה קצר, ככל האפשר, ונפרד לכל חיבור.

אייל לב-ארי: 20.

אייל לב-ארי: השוואת פוטנציאלים מקומית נוספת (PA) בקבוצות 1 ו-2 (א) באתר רפואי מקבוצות 1 או 2 יותקן פס PA כמתואר באיורים מספר 9 ו-10 שבתוספת הראשונה.

אייל לב-ארי: הפס יותקן באתר או קרוב ככל האפשר לאתר בתעלת אספקה כמפורט בתקנה 24 או בתיבת ביניים כמפורט בתקנה 22 או בלוח האתר.

אייל לב-ארי: לכל אתר רפואי מקבוצה 2 יותקן פס משלו.

אייל לב-ארי: (ב) הפס יהיה עשוי נחושת בחתך 6X4 מ"מ לפחות, יותקן בקרבת פס PE ויגושר אליו באמצעות מוליך יחיד מבודד בחתך 16 ממ"ר לפחות.

אייל לב-ארי: הגישור כמור יהיה נוח לגישה וניתן לפירוק באמצעות כלים בלבד.

אייל לב-ארי: (ג) קיימים בחדרים שונים מכשירי בדיקה ומעקב המשולבים באופן חשמלי בתפקודם הרפואי, יגושרו מערכות השוואת הפוטנציאלים המקומיות הנוספות (PA) של חדרים אלה באמצעות מוליכים מבודדים בחתך 16 ממ"ר לפחות.

אייל לב-ארי: (ד) אל פס PA יחוברו, באמצעות מוליכי PA כנדרש בתקנה 21, כל פריטי הציוד שלהלן: (1) סיכוך חשמלי המשמש להגנה בפני הפרעות חשמליות כנדרש בתוספת הרביעית.

אייל לב-ארי: (2) רצפה מוליכה חשמל סטטי כמפורט בתוספת החמישית, תוך שמירה על ערכי ההתנגדות כנדרש בתקנה 29(ב).

אייל לב-ארי: (3) שולחן ניתוח ותאורת שולחן ניתוח.

אייל לב-ארי: (4) מכשירים רפואיים חשמליים.

אייל לב-ארי: (5) מכשירים חשמליים לא רפואיים כמותקנים, דרך קבע, בגובה הנמוך מ- מהרצפה.

אייל לב-ארי: (6) חלקי מבנה מתכתיים ששטחם הנגיש עולה על 100 סמ"ר.

אייל לב-ארי: ואולם אין צורך לחבר לפס PA גופי מתכת שההתנגדות בינם לבין ההארקה עולה על 2.5 מגה אוהם או המצויים מעבר לסביבת המטופל באתרים מקבוצה 1 או בחדרי דיאליזה ואנדוסקופיה.

אייל לב-ארי: (7) צינורות מתכתיים.

אייל לב-ארי: (8) בתי מחבר PA יחוברו לפס PA או לפס משותף PA/PE כנדרש בתקנת משנה (ה) ובתקנה 21(ד).

אייל לב-ארי: (ה) באתרים רפואיים מקבוצות 1 ו-2 יותקנו, בקרבת מיטת המטופל, בתי מחבר PA המיועדים לחיבור מכשירי חשמל מיטלטלים או חלקי מתכת מיטלטלים לא חשמליים, לרבות מיטת המטופל.

אייל לב-ארי: (ו) כמות בתי המחבר PA כאמור תהיה: (1) באתרים רפואיים מקבוצה 1 – אחד לכל מיטה לפחות.

אייל לב-ארי: (2) באתרים רפואיים מקבוצה 2 – מחצית מספר בתי התקע ועוד אחד לכל מיטה לפחות.

אייל לב-ארי: 21.

אייל לב-ארי: מוליך PA (א) מוליך PA יהיה שזור וגמיש בחתך 4 ממ"ר לפחות ובעל בידוד בצבע זהה למוליך הארקה.

אייל לב-ארי: מוליכי PA יהיו קצרים ככל האפשר ונפרדים לכל פריט.

אייל לב-ארי: (ב) המוליך יחובר לפס PA במהדק המיוחד לו ויסומן שיוכו.

אייל לב-ארי: קצותיו יחוברו באמצעות נעל כבל עם אבטחה בפני התרופפות.

אייל לב-ארי: חיבור בין המוליך לבין פריטים מאלומיניום או מסגסוגת אלומיניום ייעשה באמצעים נאותים למניעת שיתוך כמתואר באיור מספר 11 שבתוספת הראשונה.

אייל לב-ארי: (ג) ההתנגדות החשמלית בין כל פריט המחובר לפס PA לבין הפס עצמו, לרבות התנגדות החיבורים, לא תעלה על 0.2 אוהם.

אייל לב-ארי: המדידה תבוצע כמתואר בתקנה 39(ה), אך יכול שבאתרים רפואיים מקבוצה 1 תבוצע המדידה האמורה באמצעות מד-התנגדות בלבד.

אייל לב-ארי: 22.

אייל לב-ארי: תיבת ביניים (א) התקנת תיבת ביניים באתרים רפואיים מקבוצות 1 ו-2 תהיה כמתואר באיורים מספר 12 עד 14 שבתוספת הראשונה.

אייל לב-ארי: אם ערך ההתנגדות באתר מקבוצה 2 קבוצה מהנדרש בתקנה 19(ג), תותקן תיבת ביניים בסמוך לאתר או בתוכו.

אייל לב-ארי: תיבה זו תכלול פס PE ופס PA וכל פס יהיה מנחושת בחתך 4X6 מ"מ לפחות.

אייל לב-ארי: (ב) פס PE ופס PA שבתיבת הביניים יגושרו ביניהם באמצעות מוליך שחתכו 16 ממ"ר לפחות.

אייל לב-ארי: גישור כאמור יהיה נוח לגישה וניתן לפירוק באמצעות כלים בלבד.

אייל לב-ארי: (ג) פס PE שבתיבת הביניים יחובר לפס PE שבלוח המזין באמצעות מוליך הארקה (PE) מבודד בחתך 165 ממ"ר לפחות.

אייל לב-ארי: (ד) מוליכי הזינה העוברים דרך תיבת הביניים יחוברו ביניהם כמתואר באיור 15 בתוספת הראשונה באופן זה: (1) מוליכי ההארקה שבתיבת הביניים יחוברו לפס PE.

אייל לב-ארי: (2) מוליכים בכבל העובר דרך תיבת הביניים ייחתכו בתיבה ויחוברו להמשכם באמצעות מהדקים.

אייל לב-ארי: (3) יכול שמוליכים מבודדים יעברו דרך תיבת הביניים ללא חיתוך.

אייל לב-ארי: (4) המהדקים שבתיבה יהיו מסוג המתאים להתקנה על מסילה לפי תקן אירופאי EN50022, כמפורט בתוספת השלישית.

אייל לב-ארי: (5) מהדסי מעגלים של זינות בעלות הארקת שיטה TN-S או TT יופרדו באופן פיזי וחזותי ממהדקים המשמשים מעגלים של זינה צפהף (6) כל קצה מוליך בתיבת הביניים, לרבות מוליך הארקה ומוליך PA יסומן לפי שיוכו.

אייל לב-ארי: (ה) אם לא ניתן להשיג את ההתנגדות המרבית של 0.2 אוהם, כנדרש בתקנה 19(ג), באמצעות תיבת ביניים אחת, מותר להתקין תיבות ביניים נוספות ובלבד שכל פס PE שלהן יחובר ישירות לפס PE שבלוח.

אייל לב-ארי: (ו) אל פס PA שבתיבת הביניים יחוברו הפריטים המפורטים בתקנה 20(ד).

אייל לב-ארי: (ז) תעלת אספקה כאמור בתקנה 24 יכול שתשמש תיבת ביניים.

אייל לב-ארי: (ח) יכול שבתעלת אספקה יותקן פס PE/PA משותף כמתואר באיור 10 שבתוספת הראשונה.

אייל לב-ארי: (ט) תיבת הביניים תסומן בשלט "PA-PE" באותיות בגודל לפחות.

אייל לב-ארי: עבור תיבות בינים שאינן גלויות לעין יותקן שלט נוסף המציין את מקומן.

חיים כץ: הערות לפרק ה'.

חיים כץ: אין.

חיים כץ: אנחנו מצביעים על פרק ה'.

חיים כץ: ה צ ב ע ה פרק ה' – אושר פה אחד כל חברי הכנסת שנמצאים כאן תמכו באישור פרק ה' ואנחנו עוברים לפרק ו'.

אייל לב-ארי: פרק ו': ציוד חשמלי 23.

אייל לב-ארי: סימון אבזר בית תקע, מפסק או נורת סימון באתרים רפואיים מקבוצות 1 או 2 יסומנו באופן בולט לעין, ברור ובר-קיימא שיאפשר זיהוי נמספר השנאי בזינה צפה, מספר המעגל ומקור הגיבוי.

אייל לב-ארי: 24.

אייל לב-ארי: תעלת אספקה (א) תעלת אספקה יכול שתכלול גם צנרת לאספקת גזים ונוזלים רפואיים, מתקנים לתקשורת, להעברת נתונים וכיוצא באלה.

אייל לב-ארי: התיול למתח נמוך ימוקם בחלק העליון של התעלה והצנרת לגזים ולנוזלים תמוקם בחלק התחתון.

אייל לב-ארי: (ב) מוליכי חשמל וכבלים יעוגנו באון נאות בכניסתם לתעלת אספקה.

אייל לב-ארי: (ג) מרחקי אוויר, מרחקי זחילה ומרוחים יתאימו לנדרש בתקן ישראלי ת"י 422 – מרחקי אוויר, מרחקי זחילה ומרוחי התקנה בציוד חשמלי לעניין סביבה "C" לפחות כמוגדר בתקן האמור.

אייל לב-ארי: (ד) הסרת כיסוי גישה לחלקים חיים תהיה אפשרית רק באמצעות שימוש בכלי.

אייל לב-ארי: (ה) כיסוי שעליו מותקן ציוד חשמלי יתוכנן וייבנה כך שלא יהיה תלוי, לאחר פתיחתו, על מוליך כלשהו.

אייל לב-ארי: (ו) לא יהיו פתחים בדופן עליונה של תעלת אספקה.

אייל לב-ארי: (ז) בתעלת אספקה יותקן פס PE/PA מנחושת בחתך 4X6 מ"מ לפחות שיחוברו אליו, באמצעות מוליך מנחושת ובעל בידוד בצבע הזהה למוליך הארקה: (1) כל מהדסי הארקה (PE) של בתי תקע המותקנים בתעלה כשחתך המוליך האמור הוא 2.5 ממ"ר לפחות.

אייל לב-ארי: (2) כל מהדקי בית המחבר להשוואת פוטנציאלים מקומית, כשחתך המוליך האמור הוא 4 ממ"ר לפחות.

אייל לב-ארי: (3) מעטפת התעלה, לרבות כל קטע של הכיסוי החזיתי, כשחתך המוליך האמור הוא 4 ממ"ר לפחות.

אייל לב-ארי: (4) מוליכים נוספים להשוואת פוטנציאלים מקומית כאמור בתקנה 20(ד).

אייל לב-ארי: (ח) ההתנגדות בין מהדק הכניסה לתעלה של מוליך PE ובין כל מגעת הארקה של בית תקע כלשהו או של חלק מתכתי נגיש כלשהו, לא תעלה על 0.2 אוהם.

אייל לב-ארי: מדידת ההתנגדות תיעשה כמתואר בתקנה 37(8).

אייל לב-ארי: (ט) התיול בתעלה ייעשה באמצעות כבל או פתיל.

אייל לב-ארי: (י) מערכת חשמל במתח נמוך בתוך תעלה תופרד ממערכות אחרות, לרבות ממערכות למתח נמוך מאוד, וכן מצינורות לגזים ולנוזלים רפואיים.

אייל לב-ארי: ההפרדה יכול שתהיה באמצעות מחיצה מתכתית מוארקת או מבודדת וכבה מאליה, כמתואר באיורים נמספר 15 ו-16 שבתוספת הראשונה.

אייל לב-ארי: (יא) מהדסי מעגלים של רשת בעלת הארקת שיטת TN-C-S, TN-S או TT, יופרדו הפרדה פיזית וחזותית ממהדקים השייכים לזינה צפה.

אייל לב-ארי: (יב) חיבור תעלת אספקה ללוח יכלול מוליך הארקה לכל מעגל.

אייל לב-ארי: המוליך יחובר בלוח לפס PE מצד אחד ולפס PE/PA שבתעלת האספקה מצדו השני.

אייל לב-ארי: בנוסף, יותקן מוליך PE מבודד בחתך 16 ממ"ר נחושת לפחות, אשר יחבר בין פס PE שבלוח לבין פס PE/PA שבתעלת האספקה כמתואר באיור מספר 10 שבתוספת הראשונה.

אייל לב-ארי: (יג) בית תקע או מפסק יוגן בפני מגע מקרי בחלק חי כלשהו.

אייל לב-ארי: 25.

אייל לב-ארי: קופסת בתי תקע (א) קופסת בתי תקע תכלול עד שישה בתי שתקע וכן בתי מחבר PA כנדרש בתקנה 20(ד) (ב) בקופסת בתי תקע יתקיימו דרישות תקנה 24(ב) עד (ח), למעט תקנת משנה (ז)(4) בה.

אייל לב-ארי: (ג) חיבור קופסת בתי תקע ללוח יכלול מוליך הארקה לכל מעגל.

אייל לב-ארי: המוליך יחובר בלוח לפס PE מצד אחד ולפס משותף PE/PA שבקופסת בתי תקע מצדו השני.

אייל לב-ארי: בנוסף יותקן מוליך PE מבודד בחתך 6 ממ"ר נחושת לפחות, שיחבר בין פס PE הקרוב לבין פס PE/PA שבקופסת בתי תקע, כמתואר באיור מספר 17 שבתוספת הראשונה.

אייל לב-ארי: (ד) קופסה כאמור לא תהיה מוזנת בשיטת אספקה מוארקת ובזינה צפה גם יחד.

אייל לב-ארי: (ה) בית תקע או מפסק יוגן בפני מגע מקרי בחלק חי כלשהו.

אייל לב-ארי: 26.

אייל לב-ארי: מהדק במתקן (א) מהדר ומוליך חי המחובר אליו ימוקמו באופן שיימנע מגע מקרי בינם ובין חלק מתכתי נגיש.

אייל לב-ארי: לצורך זה ניתן להשתמש באמצעים כגון צינורית מבדדת או מחיצה מבדדת.

אייל לב-ארי: (ב) לא יולחם קצה של מוליך גמיש.

אייל לב-ארי: (ג) לא יחוברו נחושת ואלומיניום או סגסוגת אלומיניום בחיבור ישיר אלא בחיבור ביניים, כמתואר באיור מספר 11 שבתוספת הראשונה.

אייל לב-ארי: 27.

אייל לב-ארי: מחברי PA להשוואת פוטנציאלים מקומית נוספת (PA) (א) מחבר PA ובית מחבר PA להשוואת פוטנציאלים מקומית נוספת (PA) יתאימו לתקן DIN 42 801 כמתואר באיורים מספר 18 ו-19 שבתוספת הראשונה.

אייל לב-ארי: (ב) בבתי מחבר PA יתקיימו כל אלה: (1) הם יסומנו בצהוב וירוק לסירוגין.

אייל לב-ארי: (2) לכל פין בבית מחבר PA יחובר מחבר אחד בלבד.

אייל לב-ארי: (3) יכול שיותקנו מספר בתי מחבר PA באבזר התקנה משותף.

אייל לב-ארי: (4) פין של בית מחבר PA לא יבלוט מעל משטח ההתקנה.

אייל לב-ארי: (ג) במחברי PA יתקיימו כל אלה: (1) מבנה המחבר לא יאפשר את שליפתו כתוצאה ממשיכת המוליך.

אייל לב-ארי: (2) המחבר יאפשר חיבור של מוליך נחושת יחיד גמיש במיוחד בחתך של 4 או 6 ממ"ר.

אייל לב-ארי: (3) חיבור המוליך האמור למחבר ייעשה בלחיצה בלבד.

אלכסנדר טורצקי: הערה לסעיף 23.

אלכסנדר טורצקי: להוסיף בתי תקע למתחים שונים מסוגים שונים.

חיים כץ: לא הבנתי.

חיים כץ: תגיד שוב.

אלכסנדר טורצקי: בתי תקע למתחים שונים מסוגים שונים.

חיים כץ: מקבל.

קריאה: בתקנה 22(5), צריך להוסיף בהארקת שיטה גם PN-C-S.

חיים כץ: בסדר.

חיים כץ: נוסיף את זה.

חיים כץ: אנחנו מצביעים על פרק ו'.

חיים כץ: ה צ ב ע ה פרק ו' – אושר פה אחד כל חברי הכנסת שנמצאים כאן אישרו את פרק ו' ועכשיו מספר חברי הכנסת הוכפל מאחר שחברת הכנסת אורלי לוי אבקסיס הצטרפה אלינו.

חיים כץ: חברתי תנהל את הישיבה.

חיים כץ: תודה רבה.

חיים כץ: על הקטע שאישרנו והוא במחלוקת נקיים דיון נוסף כי יש התנגדויות.

חיים כץ: חברת הכנסת אורלי לוי אבקסיס מחליפה את היושב ראש בניהול הישיבה

אורלי לוי אבקסיס: אנחנו ממשיכים בפרק ז'.

אייל לב-ארי: פרק ז': מניעת סכנות והפרעות 28.

אייל לב-ארי: הגנה בפני רטיבות, אבק, התפוצצות ושריפה (א) ציוד חשמלי קבוע המותקן על משטח המיועד לשטיפה יהיה מוגן בפני רטיבות ואבק בדרגת הגנה IP55 לפחות.

אייל לב-ארי: (ב) אזורי סכנת התפוצצות או שריפה יוגדרו לפי תקן ישראלי ת"י 60079 חלק 10 – "ציוד חשמלי לשימוש באטמוספרות נפיצות של גזים", "מיון אזורים מסוכנים".

אייל לב-ארי: אזורי סכנה מתוארים באיור מספר 20 שבתוספת הראשונה כמפורט להלן: (1) תחום "G" – מרחק של סביב מערכת המיועדת להולכה ולשימוש בגזים רפואיים העלולים לגרום לתערובות נפיצות.

אייל לב-ארי: (2) תחום "M" – התחום שבו עלולה להיווצר תערובת נפיצה כתוצאה מהימצאות חומרי אלחוש, חיטוי וניקוי עור.

אייל לב-ארי: תחום זה כולל את המרחב, בצורת פירמידה קטומה, מתחת לשולחן הניתוח ובזווית של 60 מעלות למטה מהקו האופקי וכן את המרחב בטוח של עד שמסביב לתחום "G", ואולם תחום כאמור לא ייחשב למסוכן אם היו בו לפחות 15 החלפות אוויר מהחוץ בשעה.

אייל לב-ארי: (ג) ציוד חשמלי המשמש בתחומים "G" ו-"M" יתאים לתקן ישראלי ת"י 60601 – "בטיחות ציוד חשמלי לשימוש רפואי".

אייל לב-ארי: (ד) ציוד חשמלי שאינו מסוג APG או AP ימוקם במרחק העולה על ממוצאי גזים דליקים ולא בכיוון זרימתם.

אייל לב-ארי: (ה) ציוד שעלול להיווצר בו ניצוץ, ימוקם באופן שהמרחק בינו ובין מוצר גז מגביר בעירה, כגון חמצן N20 (גז צחוק), לא יפחת מ- ולא בכיוון זרימת הגז.

אייל לב-ארי: 29.

אייל לב-ארי: מניעת הצטברות מטען חשמל סטטי (א) באתרים רפואיים מקבוצות 1 ו-2 יש למנוע היווצרות חשמל סטטי באחד או יותר מאמצעים אלה: (1) שמירה על לוחות יחסית של האוויר העולה על 50 אחוזים.

אייל לב-ארי: (2) התקנת רצפה מוליכה חשמל סטטי כמפורט בתוספת החמישית.

אייל לב-ארי: (ב) ערכי ההתנגדות החשמלית בין נקודה כלשהי של רצפה מוליכה חשמל סטטי כמפורט בסעיפים 1(א)(4) ו-(ב) בתוספת החמישית לבין פס PA יהיו לא יותר מ-1 מגה אוהם ולא פחות מ-10 קילו אוהם.

אייל לב-ארי: מדידת ההתנגדות תבוצע כמפורט בתקנה 37(9).

אייל לב-ארי: 30.

אייל לב-ארי: מניעת הפרעות חשמליות באתרים רפואיים שמבוצעות בהם מדידות של ביו פוטנציאלים כגון חדרי ECG, EEG, EMG, חדרי אבחון מיוחדים או טיפול נמרץ, חדרי צנתור וחדרי ניתוח, יינקטו אמצעים למניעה או להקטנה משמעותית של הפרעות חשמליות או מגנטיות כנדרש בתוספת הרביעית.

אייל לב-ארי: 31.

אייל לב-ארי: רמה מרבית מותרת של שדות מגנטיים (א) עוצמת השטף המגנטי (B) בתדר של 50 הרץ במקום שמבוצעת בו מדידה של - (1) "ביו פוטנציאלים נמוכים ביותר" לא תעלה על – נוסחה – כנדרש בתוספת הרביעית.

אייל לב-ארי: (2) "ביו פוטנציאלים נמוכים" לא תעלה על – נוסחה – כנדרש בתוספת הרביעית.

אייל לב-ארי: ב) מדידה כמור בתקנת משנה (א) תבוצע כמפורט בתקנה 37(13).

אייל לב-ארי: (ג) בתקנה זו, TESLA = T - יחידת מידה של עוצמת השטף המגנטי.

אורלי לוי אבקסיס: יש הערות?

אורלי לוי אבקסיס: אין.

אורלי לוי אבקסיס: אנחנו מצביעים על פרק ז'.

אורלי לוי אבקסיס: ה צ ב ע ה פרק ז' – אושר פה אחד

אייל לב-ארי: פרק ח' – זינות חלופיות למתקנים או מכשירים חיוניים 32.

אייל לב-ארי: מתקנים או מכשירים חיוניים (א) מתקנים מסוימים יוזנו באספקה חלופית תוך 15 שניות מכשל באספקה.

אייל לב-ארי: הפעלת האספקה החלופית תהיה אוטומטית ותאפשר הזנה למשך 24 שעות רצופות לפחות, ואלה המתקנים:

דוד שמש: אם אפשר לתקן ובמקום 15 שניות להעלות ל-20 שניות.

דוד שמש: אני מדבר על סעיף 32(א).

דוד שמש: יש גנרטורים שלא מתעוררים תוך 15 שניות.

אורלי לוי אבקסיס: אני מבינה שאין על זה הסכמה.

אורלי לוי אבקסיס: אנחנו נכתוב את ההערה ולא נצביע על כך עד שתהיה הסכמה.

אורלי לוי אבקסיס: סעיף 32 לא מאושר.

אורלי לוי אבקסיס: אל תקרא אותו.

אייל לב-ארי: 33.

אייל לב-ארי: דרישות לגבי מקורות לזינה חלופית (א) מידע חזותי על מקור הזינה יוצג בקביעות במקום המאויש.

אייל לב-ארי: (ב) בעת תקלה במערכת החלפה אוטומטית או בגנרטור תינתן, במקום המאויש בקביעות, התראה חזותית וקולית הניתנת להשתקה.

אייל לב-ארי: (ג) מדרג ההגנות בפני זרמי קצר (סלקטיביות) תקבע לגבי זינה ממקור האספקה הראשי בהתבסס על המאפיינים של מקור הזינה החלופית.

אייל לב-ארי: (ד) גבולות השינויים המותרים בזינה החלופית למכשירים חיוניים המפורטים בתקנה 32 לא יחרגו מהערכים הנקובים ביותר מאשר 10 אחוזים למתח ו-4 אחוזים לתדר.

אייל לב-ארי: (ה) באתר רפואי שניזון מיותר גנרטור אחד לשם זינה חלופית, יותנעו מנועי כל הגנראטורים בו זמנית במקרה של כשל באספקה.

אייל לב-ארי: (ו) מערכת חלופית שמורכבת משני גנרטורים מסונכרנים, או יותר, ניתן לראות כהזנה חלופית כפולה בתנאי שיתקיימו בה כל התנאים שלהלן" (1) אפשרות פעולה עצמאית של כל גנרטור בנפרד.

אייל לב-ארי: (2) התקנת הגנה בפני הספק חוזר.

אייל לב-ארי: (3) מערכת לקיזוז הדדי בין שני הגנראטורים של עומס אקטיבי וריאקטיבי.

אייל לב-ארי: (4) קיימת מערכת להשלת עומסים, במקרה של תקלה בגנרטור אחד, שתפעל תוך זמן המבטיח המשך פעולה רציפה של הגנרטור התקין או שבמקום מערכת ההשלה האמורה יוכל כל אחד מהגנראטורים לשאת את מלוא העומס.

אייל לב-ארי: 34.

אייל לב-ארי: גנרטורים כמקור לשינה חלופית על גנרטורים חלופיים יחולו תקנות החשמל (התקנת גנרטורים למתח נמוך) התשמ"ז-1987 ובנוסף יקוימו כל הדרישות האלה: (1) במנוע של גנרטור הטעון קירור על ידי נוזל – תהיה מערכת הקירור במעגל סגור.

אייל לב-ארי: (2) תינתן התראה כאשר כמות הדלק תרד אל מתחת לכמות הדרושה לפעולה של עשר שעות.

אייל לב-ארי: (3) כמות הדלק הכללית במכלים תאפשר את הפעלת כל הגנראטורים במשך 24 שעות לפחות.

אייל לב-ארי: (4) אמצעי ההתנעה יאפשרו שלוש התנעות רצופות לפחות, ויחזרו למצב פעולה מלא תוך שש שעות לכל היותר.

אייל לב-ארי: (5) לצורך התנעת גנרטור יש להשתמש במצברים נייחים מסוג עופרת חומצה המיועדים לכך.

אייל לב-ארי: 35.

אייל לב-ארי: מצברים כמקור לזינה חלופית (א) מצברים המשמשים, בין במישרין ובין באמצעות מערכת על-פסק, מקור לזינה חלופית יהיו נייחים, מסוג עופרת וחומצה ובעלי משטחי לוחות עופרת גדולים או מסוג ניקל וקדמיום או מסוג אחר שווה ערך למצברים האמורים.

אייל לב-ארי: למטרה זו אין להשתמש במצברים המיועדים להתנעת מנועי שריפה פנימית, כגון של כלי רכב.

אייל לב-ארי: (ב) טעינת המצברים תבוצע באמצעות מטען אוטומטי, שיטען את המצברים ממצב פירוק למצב טעינה מלאה תוך שש שעות.

אייל לב-ארי: בגמר הטעינה יעבור המטען למצב של טעינת ציפה.

אייל לב-ארי: (ג) המצברים יותקנו ויאווררו כך שתמנע הצטברות של גזים וטמפרטורה גבוהה באופן חריג.

סעיף 34, השורה הראשונה, גנרטורים לאספקה חלופית ולא חלופית.

גנרטורים לאספקה חלופית.

איגור סטפנסקי: כן.

איגור סטפנסקי: זאת טעות דפוס.

אורלי לוי אבקסיס: אנחנו נתקן לאספקה חלופית.

אורי כהן: לגבי סעיף 32(א).

אורי כהן: ה-15 שניות האלה נלקחו מהתקינה הבין לאומית ונמצאים בתקן IC ובתקינה האירופאית.

אורי כהן: הם עובדים בלי בעיות כבר הרבה שנים בכל בתי החולים והמרפאות לא ידוע על בעיה בעניין הזה.

אורי כהן: יש טכנולוגיה שאפשר לעשות את זה וזאת לא בעיה.

איגור סטפנסקי: כמו שאמרתי, בהכנת התקנות, כל מיני תקנות וגם תקנות אתרים רפואיים, אנחנו משתמשים על סמך ה-IC ועל סמך התקנים הבין לאומיים.

איגור סטפנסקי: אני מציע שזה יישאר כפי שאמר היועץ שלנו, יישארו 15 השניות ואני מציע לקרוא את סעיף 32.

אורלי לוי אבקסיס: אנחנו חוזרים לקרוא את סעיף 32.

רוני בר-און: לסעיף 34.

רוני בר-און: תקנות שעת חירום מחייבות רזרבות של דלק ל-72 שעות לפחות.

קריאה: למה זה מפריע כאן?

קריאה: אם יש משהו מחמיר יותר, יתיישרו לפי המחמיר יותר.

קריאה: כאן הדרישה היא ל-24 שעות.

אורלי לוי אבקסיס: מה אומר ?

תקנות שעת חירום של דורשות מלאי של דלק ל-72 שעות לפעולה רציפה.

אורלי לוי אבקסיס: אנחנו מדברים על סיעף (2).

על סעיף (3).

סעיף 34(3).

קריאה: ממי הן דורשות?

מבתי החולים.

קריאה: גם בית חולים שהוא לא של ?

בוודאי.

קריאה: זה לא רק לבתי חולים אלא למוסדות בריאות.

קריאה: זאת הדרישה.

איגור סטפנסקי: בדרך כלל התקנות דורשות את המינימום הנדרש.

איגור סטפנסקי: כל גוף יכול להחמיר את התקנות לפי הדרישות שלו.

איגור סטפנסקי: האתרים הרפואיים לא שייכים רק לבתי החולים אלא גם לקופות חולים יש אתרים רפואיים.

איגור סטפנסקי: לגופו של עניין, אם בבית החולים רוצים שזה יהיה 72 שעות, בבקשה, הם יכולים לדרוש את זה, אבל בתקנות אנחנו רו צים 24 שעות כי זה מספיק.

אייל לב-ארי: השאלה אם אפשר לומר מבלי לגרוע מתקנות שעת חירום מה שבעצם דני מסתמך עליו.

איגור סטפנסקי: כן, אבל צריכים קודם כל לבדוק בדיוק מה נאמר בתקנות האלו.

אורלי לוי אבקסיס: אנחנו נשאיר את הסעיף הזה.

איגור סטפנסקי: דני, אני רוצה לשאול אותך.

איגור סטפנסקי: מה התקנות האלה?

תקנות שעת חירום של מדברות על רזרבות בכל הנושאים של שלושה ימים.

קריאה: אלה תקנות חוק?

תקנות לשעת חירום במשרד הבריאות.

בכל בתי החולים בודקים את הרזרבות.

איגור סטפנסקי: השאלה אם אלה תקנות או לא.

איגור סטפנסקי: אם אנחנו מקיימים דיון נוסף על פרט מסוים, שווה לבדוק אותו.

אורלי לוי אבקסיס: אנחנו נשאיר פתוח את סעיף 34 כי אני מבינה שזה יותר עניין מקצועי.

אורלי לוי אבקסיס: אנחנו נבדוק את התקנות לשעת חירום באותו נושא.

אורלי לוי אבקסיס: אנחנו לא נצביע על סעיף 34.

קריאה: התקנה הזאת, 34, היא לא רק לבתי חולים.

קריאה: יש גם חדרי ניתוח אצל רופא שיניים.

אורלי לוי אבקסיס: אנחנו משאירים את זה פתוח.

אורלי לוי אבקסיס: הדרג המקצועי יצטרך להגיע להסכמות.

דוד שמש: כאן לא מדובר על מקרה חירום אלא מדובר על מקרה שכיח, רגיל ויום יומי.

דוד שמש: אם יש איזושהי תקנה חריגה למקרה חירום, תגידו.

אורלי לוי אבקסיס: אנחנו נשאיר את זה.

אורלי לוי אבקסיס: תשבו על זה ביניכם ותגיעו להסכמה.

אורלי לוי אבקסיס: אנחנו חוזרים לסעיף 32 אותו נקריא.

אייל לב-ארי: 32.

אייל לב-ארי: מתקנים או מכשירים חיוניים (א) מתקנים מסוימים יוזנו באספקה חלופית תוך 15 שניות מכשל באספקה.

אייל לב-ארי: הפעלת האספקה החלופית תהיה אוטומטית ותאפשר הזנה למשך 24 שעות רצופות לפחות, ואלה המתקנים: (1) תאורת מעברים, חדרי מדרגות, מסדרונות ודרכים בבית החולים המקשרים אל מגורי הצוות הרפואי.

אייל לב-ארי: (2) שלטי סימון להתמצאות.

אייל לב-ארי: (3) חלק מהתאורה ובתי התקע בחדרים של אתרים מקבוצה 1 ובמתקנים המיועדים להפעלתו הסדירה של בית החולים, לרבות משטחי פריקת אלונקות מהאמבולנסים.

אייל לב-ארי: רמת התאורה תהיה בעוצמה של 20 אחוזים לפחות מהמתוכנן לגבי אותו מקום בזינה רגילה.

אייל לב-ארי: (4) כל מעגלי התאורה וכל המעגלים המיועדים לזינת מכשירים רפואיים חשמליים באתרים רפואיים מקבוצה 2, לרבות מטען של מנורת שולחן ניתוח.

אייל לב-ארי: (5) מעגלים חשמליים המשמשים לפיקוד, בקרה והפעלה של מערכות עזר חיוניות כגון: גזים רפואיים, ריק (ואקום), אוויר דחוס ומערכות להחלפת אוויר במקומות שקיימת בהם סכנה של ריכוז יתר של גזים.

אייל לב-ארי: (6) ציוד מעבדה חיוני ומכשירים רפואיים חיוניים לפי קביעת מפעיל האתר.

דוד שמש: כאן שוב צריך לתקן את מה שאושר קודם – משתמש האתר ולא מפעיל האתר.

אייל לב-ארי: בסדר.

אייל לב-ארי: (7) מעליות המשמשות להעברת מטופלים.

אייל לב-ארי: (8) מערכות התראה, אזעקה ואיתות כגון גילוי וכיבוי אש, כריזה וקריאת אחות.

אייל לב-ארי: (9) תאורת אזהרה ומנחתי מסוקים.

אייל לב-ארי: (10) תאורה וציוד חיוני המיועד להפעלה בשעת חירום או פיגוע המוני, כגון חדרי רנטגן טראומה, טומוגרף ממוחשב וטיפול בנפגעי אב"כ.

אייל לב-ארי: (11) משאבות דלק לגנראטורים.

אייל לב-ארי: (12) מתקני בטיחות כגון משאבות לכיבוי אש, מפוחים ליניקת עשן ומשאבות ניקוז חיוניות.

אייל לב-ארי: (13) מערכת אל פסק ומטענים למצברי הפעלת הגנרטור.

אייל לב-ארי: (14) לאחר זינת כל המכשירים המפורטים בתקנת משנה (א) ולאחר התייצבות מערכת האספקה החלופית יכול שמכשירים נוספים יתחברו באופן אוטומטי לפי ההספק המצוי.

אייל לב-ארי: (ג) למכשירים רפואיים המחייבים זינה מרשת צפה הצריכים להמשיך לפעול גם במקרה של כשל באספקה החופית הראשונה תותקן אספקה חלופית נוספת על האמור בתקנת משנה (א) באמצעות גנרטור נוסף או מערכת אלך פסק שתזין את המכשירים האמורים תוך חמש שניות מן הכשל באספקה החלופית, למשך שלוש שעות לפחות.

אייל לב-ארי: (ד) למנורת שולחן ניתוח יהיה מקור אספקה חלופי נוסף על האמור בתקנת משנה (א)(4) שיזין אותה תוך 0.5 שניות למשך שלוש שעות לפחות המתואר באיור מספר 2 שבתוספת הראשונה.

אייל לב-ארי: (ה) לזינת מנורת שולחן הניתוח כנדרש בתקנת משנה (ד) מותר להשתמש בספקה החלופית הנוספת לפי תקנת משנה (ג) אם זו נכנסת לפעולה תוך 0.5 שניות כמתואר באיור 3 שבתוספת הראשונה.

אייל לב-ארי: (ו) לאחר שאספקת החשמל שבה למצב קין ויציב למשך שישים שניות לפחות תוחזר אליה הזנת המתקנים שהועברו לאספקות חלופיות.

אורלי לוי אבקסיס: אם אין הערות לגבי הסעיף, אנחנו מצביעים על פרק ח' פרט לסעיף 34, עד שיגיעו להסדר לגביו.

אורלי לוי אבקסיס: ה צ ב ע ה פרק ח' – אושר פה אחד בזה אנחנו חותמים את הדיון.

אורלי לוי אבקסיס: אני אקריא את מה אישרנו עד עתה.

אורלי לוי אבקסיס: אישרנו עד פרק ח' ובכלל, פרט לסעיף 4(ב) בפרק ב' ופרט לפרק ח', סעיף 34.

אורלי לוי אבקסיס: אנחנו נמשיך בישיבה הבאה.

אורלי לוי אבקסיס: תודה רבה.